De Bevökerrungszuanåm is zuaram beträchtlichm Teil auf d' Binnenwånderrung aus d' Kronländer zruckzfyrn. Noch'm ersten Wödkriag 1919, is d' Bevökerrung weeng d' Kriagsvalustt und Ryckwånderrung in d' ehemoling Kronländer um 347.000 Leit zruckgånga. Danoch iss bis 1935 wider kontinuirlich ågstieng. Bis 1939, wia d' letzde Zälung vurm zwaaten Wödkriag stottgfunden hod, is d' Bevökerrung auf 6,65 Millionen zruckgånga, weil a storke Auswånderrung ois Foing vom Esterreichischen Byrgerkriag sowia politische und rassische Vafoigung stottgfunden håm. Wia 1946 auf da Baasis vo de ausgeewanen Leemsmittlkorten d' ersten Eiwonerzoin noch Kriagsend ermittlt worn san, hod se a Eiwonerzoi vo guade siem Millionen ergeem, des an neichen Hechststånd bedeitt hod. De hochen Kriagsvalustt san durch d' Flychtlingsstreem ywerkompensird worn.